# Survey Taker Email Template – Haitian Creole

**Patisipe nan Sondaj sou Ekite Nan Sante Kominotè a!**

*Pou amelyore sante tout moun nan Massachusetts, nou bezwen santre vwa moun ke yo te refize bay opòtinite egal nan sante yo. Sondaj sou Ekite nan Sante Kominotè a se yon opòtinite enpòtan pou rezidan yo pataje eksperyans ak priyorite yo pou ede modle avni yo nan sante. Depatman Sante Piblik Massachusetts pral sèvi ak rezilta sa yo pou amelyore pwogram nou yo, pran desizyon sou finansman ak resous, epi sipòte politik pou amelyore inegalite nan sante. Nou pral pataje rezilta sondaj yo tou ak patnè atravè Massachusetts pou sipòte travay enpòtan sa a ke w ap fè pou amelyore sante nan kominote yo.*

*Sondaj la pral ouvri soti 31 jiyè 2023 rive nan kòmansman otòn 2023. Nenpòt moun ki genyen laj 14 an oswa pi gran ka pran sondaj sa a. L ap pran anviwon 15 a 30 minit pou reponn li epi li disponib nan 11 lang: Arab, Kreyòl Kapevèdyen, Chinwa (senplifye oswa tradisyonèl), Kreyòl Ayisyen, Kmè, Pòtigè, Ris, Panyòl, ak Vyetnamyen. Sondaj la pral disponib tou nan Lang Siy Ameriken nan fen ete sa a.*

*Pran sondaj la fasil! Jis klike sou lyen sa a pou kòmanse:* [*www.mass.gov/healthsurvey*](http://www.mass.gov/healthsurvey)

Pou plis enfòmasyon sou Inisyativ Pou Ekite nan Sante Kominotè, tanpri visite sitwèb nou an: [www.mass.gov/CHEI](http://www.mass.gov/CHEI)